Title: พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลมาบโป่ง ตำบลหนองกะขะ ตำบลหนองหงษ์ อำเภอพานทอง และตำบลมาบไผ่ ตำบลหนองบอนแดง ตำบลบ้านบึง อำเภอบ้านบึง จังหวัดชลบุรี พ.ศ. 2561

พระราชกฤษฎีกา
กำหนดเขตที่ดินในบริเวณที่ที่จะเวนคืน
ในท้องที่ตำบลมาบโป่ง
ตำบลหนองกะขะ ตำบลหนองหงษ์
อำเภอพานทอง และตำบลมาบไผ่
ตำบลหนองบอนแดง
ตำบลบ้านบึง อำเภอบ้านบึง
จังหวัดชลบุรี
พ.ศ. ๒๕๖๑

สมเด็จพระเจ้าอยู่หัวมหาวชิราลงกรณ
บดินทรเทพยวรางกูร
ให้ไว้ ณ วันที่ ๘
พฤศจิกายน พ.ศ. ๒๕๖๑
เป็นปีที่ ๓ ในรัชกาลปัจจุบัน

สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ
ให้ประกาศว่า

โดยที่เป็นการสมควรกำหนดเขตที่ดินในบริเวณที่ที่จะเวนคืน
ในท้องที่ตำบลมาบโป่ง ตำบลหนองกะขะ ตำบลหนองหงษ์ อำเภอพานทอง และตำบลมาบไผ่ ตำบลหนองบอนแดง
ตำบลบ้านบึง อำเภอบ้านบึง จังหวัดชลบุรี เพื่อขยายทางหลวงชนบท ชบ. ๓๐๒๓

อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทยกับมาตรา
๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐
ประกอบกับมาตรา ๖๘/๑ แห่งพระราชบัญญัติทางหลวง
พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง (ฉบับที่ ๒) พ.ศ. ๒๕๔๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา
๑  พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลมาบโป่ง ตำบลหนองกะขะ
ตำบลหนองหงษ์ อำเภอพานทอง และตำบลมาบไผ่ ตำบลหนองบอนแดง ตำบลบ้านบึง อำเภอบ้านบึง จังหวัดชลบุรี
พ.ศ. ๒๕๖๑

มาตรา
๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา
๓  พระราชกฤษฎีกานี้ให้ใช้บังคับได้มีกำหนดสี่ปี

มาตรา
๔  ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการขยายทางหลวงชนบท
ชบ. ๓๐๒๓

มาตรา ๕  ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้

มาตรา ๖  เขตที่ดินในบริเวณที่ที่จะเวนคืนตามพระราชกฤษฎีกานี้
อยู่ในท้องที่ตำบลมาบโป่ง ตำบลหนองกะขะ ตำบลหนองหงษ์
อำเภอพานทอง และตำบลมาบไผ่ ตำบลหนองบอนแดง
ตำบลบ้านบึง อำเภอบ้านบึง จังหวัดชลบุรี มีส่วนแคบที่สุดสองร้อยเมตร และส่วนกว้างที่สุดห้าร้อยเมตร  ทั้งนี้ ภายในแนวเขตตามแผนที่ท้ายพระราชกฤษฎีกานี้

มาตรา ๗
 ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้

ผู้รับสนองพระราชโองการ
พลเอก ประยุทธ์  จันทร์โอชา
นายกรัฐมนตรี

[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืน
ในท้องที่ตำบลมาบโป่ง ตำบลหนองกะขะ ตำบลหนองหงษ์
อำเภอพานทอง และตำบลมาบไผ่ ตำบลหนองบอนแดง ตำบลบ้านบึง อำเภอบ้านบึง
จังหวัดชลบุรี พ.ศ. ๒๕๖๑

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมีความจำเป็นต้องขยายทางหลวงชนบท ชบ. ๓๐๒๓ ในท้องที่ตำบลมาบโป่ง ตำบลหนองกะขะ
ตำบลหนองหงษ์ อำเภอพานทอง และตำบลมาบไผ่ ตำบลหนองบอนแดง
ตำบลบ้านบึง อำเภอบ้านบึง จังหวัดชลบุรี เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค
สมควรกำหนดเขตที่ดินในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน  จึงจำเป็นต้องตราพระราชกฤษฎีกานี้

นุสรา/ตรวจ
๒๑ พฤศจิกายน ๒๕๖๑

อุไลพร/สลิลลา/ปรับปรุง
๒๑ มิถุนายน
๒๕๖๒

อนุกูล/ตรวจ
๖ ธันวาคม ๒๕๖๒

[๑] ราชกิจจานุเบกษา
เล่ม ๑๓๕/ตอนที่ ๙๒ ก/หน้า ๒๕/๑๑ พฤศจิกายน ๒๕๖๑